Eleki Krónika – 2005. január

Tisztelt Eleki Lakosok!
Ismét eltelt egy esztendő, ez lehetőséget ad a visszatekintésre, és mérleget vonjunk a 2004. évről. 
Gondoljuk meg, mi minden történt az előző esztendőben! Kik távoztak el közülünk és hányan jöttek újak? Aztán gondoljuk meg, mi mindent terveztünk erre az évre! Mit sikerült és mit nem tudtunk elképzeléseinkből megvalósítani. Ami sikerült, azoknak örülni kell, ami nem, azt igyekezni kell helyrerakni.
Most nekivágunk az új esztendőnek. Új év: új lehetőségek, új feladatok, új gondolatok és új örömök jönnek a régiek mellé. 
Kedves Eleki Honfitársaim!
Jómagam és a képviselő-testület nevében azt kívánom Önöknek, hogy legyen kellemes karácsonyi ünnepük, töltse mindenki az ünnepeket családja, szerettei körében. Az elkövetkező esztendőre pedig kívánok békés, sikerekben gazdag, boldog Új Esztendőt valamennyiük számára.
Pluhár László
polgármester

Pályázunk!
Az Eleki Krónika megjelenésének időpontjában több pályázata is be van nyújtva Önkormányzatunknak a megfelelő fórumokhoz, s bizakodva várjuk azok pozitív elbírálását. Az újtelepi, Kétegyházi úton lévő játszótér korszerűvé alakítására az Ifjúsági, Családügyi, Szociális és Esélyegyenlőségi Minisztériumhoz lett pályázat benyújtva. A tervek szerint kétüléses lengőhinta, egyensúlyozó centrum, Pullmann kocsi, mozdony, mérleghinta, vár, rugós hinta, babaház, és homokozó házikóval épült volna meg. A beruházás összköltsége: 5.486.015 Ft, míg az igényelt támogatás 3.883.212 Ft volt. Sajnos azért írtam ezen pályázatról már múlt időben, mert az Eleki Krónika lapzártája előtt egy munkanappal tudtuk meg, hogy a pályázat elbírálásában illetékes minisztérium sajnos forráshiány miatt nem tudta támogatni Önkormányzatunkat. Pluhár László polgármester megerősített abban, hogy nem fogják feladni, újabb és újabb pályázatok benyújtásával próbálnak majd forrásokat szerezni olyan beruházások elősegítése érdekében, amelyek Elek infrastrukturális fejlődését szolgálják. Ezzel egy időben lett benyújtva az Esélyegyenlőségi Kormányhivatalhoz az úgynevezett „Pályázati kapacitások bővítése” címszó alatt futó pályázat, amely lényegében egy konkrét pályázat megírásának a költségeit csökkentené (pl. egy építészmérnök által elkészített tervrajz költségeit lehetne fedezni belőle), és így növelné az önkormányzat pályázati hatékonyságát! Az Eleki piactér felújítása, korszerűsítése is megkezdődhet a közeljövőben, ha nyer a Földművelésügyi és Vidékfejlesztési Minisztérium Agrár-és Vidékfejlesztési Operatív Programjára (AVOP) benyújtott pályázati struktúra. A piactér felújítása két ütemben valósulna meg. Az első ütemben korszerűsítve lennének az elárusító helyek, fedett lenne a piactér, valamint kicserélésre kerülnének a térburkoló elemek. Az első ütemben végrehajtandó beruházás összköltsége 33.330.000 Ft, az önkormányzat erre a célra 25.000.000 Ft támogatást igényelt, míg a fennmaradó részt önerőből kellene majd biztosítani. A második ütemben a piactér környezete kerülne korszerűsítésre (pl. parkolók kialakítása). Az első és második ütemben végrehajtandó fejlesztések összköltsége kb. 58.000.000 Ft körüli összegre rúgna.
K.F.

Civil Kerekasztal fórum a Városházán
Városunkban igen nagyszámú civil szervezet és alapítvány működik. Céljaik azonosak, a Városért tevékenykednek, de szinte mindegyik szervezet anyagi gondokkal küszködik. A Civil Fórum a különböző szervezeteket kívánja összefogni, biztosítani az információ-áramlást a civilek és a települési, illetve kisebbségi önkormányzatok között. A fórumon elhangzott, hogy a Művelődési Központban Teleház működik Internet-hozzáférési lehetőséggel, és a Művelődési Központ segítséget kíván adni a civil szervezeteknek a pályázati lehetőségek felkutatásában. Pluhár László polgármester elmondta, hogy az önkormányzat pályázatíró csoportja segítséget nyújt a szervezeteknek a pályázati dokumentációk elkészítésében. Szó esett a közfeladatok átvállalásáról is, ennek egyik jó példája az Eleki Nyugdíjas Egyesület, amely az idősek napközbeni ellátását vállalta magára. Legközelebb január végén találkoznak majd az Eleki Civil Fórum tagjai, mert addigra elkészül majd a működési szabályzat is.
Kovács Ferenc

Röviden a talajterhelési díjról
Egy törvényben előírt, önkormányzatokra nézve kötelező érvényű rendelkezést követve (2003. évi LXXXIX. Törvény 21§. (2) bekezdés) Városunkban 2004. július 1-től talajterhelési díj került bevezetésre. A talajterhelési díj egységdíjának mértéke 120Ft/m3. A díjfizetési kötelezettség alanyai azon személyek, akik a központilag rendelkezésre álló közcsa- tornára nem kötnek rá. Általában az idős, nagyrészt egyedülálló, vagy a szociálisan hátrányos helyzetben élő emberek váltak a díjfizetési kötelezettség alanyaivá, ugyanis többnyire ők élnek komfort nélküli lakásokban, és így –fürdőszoba híján- lényegében nincs is lehetőségük rácsatlakozni a hálózatra. Városunk önkormányzatának is hasonlóak voltak az észrevételei, ugyanis éppen ezen társadalmi rétegeket kívánja mentesíteni a díjfizetési kötelezettség alól. Szociális rászorultság alapján 50%-os díjkedvezmény, vagy mentes- ség, a 70 éven felüli egyedülállók esetében úgyszin- tén mentesség állapítható meg. Az igénybe vehető kedvezményekről az érintettek tájékoztatást kaptak. A talajterhelési díj megállapítása végett 2004. november 19-ig bevallási kötelezettségük volt az érintett személyeknek, a mentességre jogosultakat a jegyző a decemberi hónapban határozatban értesíti.
K. F.

Németországi ünnepi meghívás
Az Eleker Heimatkomitee meghívására Elek németországi testvértelepü- lésére látogatott a napokban Pluhár László polgármester úr. Leimen Szt. Ilgenben a 27. alkalommal rendezték meg a szokásos adventi, karácsonyi megemlékezést. A küldöttséget szombaton délután bensőséges, szeretetteljes légkörben fogadták, ahol Veronika Schimpl elnök asszony köszöntötte a vendégeket, majd közös vacsorára került sor. Másnap, vasárnap 14 órakor kezdődött a program, ahol az Elekről és Almáskamarásról elszármazottak találkozhattak. Megható volt az a hangulat, ami jellemezte a találkozást, hiszen nagyon sokan visszagondoltak szülőföldjükre, az itthoni emlékeikre és ezeket átszőtték az ünnepre való készülődés igen nemes gesztusai. Nagyon megható volt számukra az a szeretet, amellyel fogadták az elekieket és részesei lehettek annak az ünnepségnek, melynek gyökerei Elek város múltjából valók. Az ünnepi köszöntőkön túl Pluhár László az eleki karácsonyi és újévi szokásokról tartott előadást. A helyi kábel TV stúdióvezetőjének segítségével egy olyan film készült, amelyben a helyi szokásokat is megnézhették a jelenlévők. A filmet nagy érdeklődéssel tekintették meg, hiszen gyermekkorukat, fiatalságukat juttatta eszükbe. Hétfőn az Eleker Heimatkomitee tagjait és a küldöttséget fogadta Leimen város főpolgármestere Wolfgang Ernst, majd az egész napot a küldöttséggel töltötte. Pluhár László együttműködési javaslatot adott át, mely a két település közötti szorosabb együttműködésre tett ajánlatot azáltal, hogy a jövőben a közös projektekben is elmélyíthetik, megszilárdíthatják kapcsolataikat. A polgármester úr köszönetet mondott, hogy az egykori elekiek, akik az elűzést követően új hazájukat Leimenben találták meg ápolhatják hagyományaikat, segítik őket, hogy a hazai gyökerektől ne kelljen elszakadniuk.
Hétfőn délután, a közös ebéd elfogyasztásával véget ért a rövid látogatás.
Lantos Mihályné

Főszerkesztőváltás
Üdvözlöm a Kedves Olvasókat! Kristóf Kornél vagyok, az Eleki Krónika új főszerkesztője. Az állást pályázat útján nyertem meg. Budapesten végeztem a Független Médiaközpontban újságíróként. Eleken élek feleségemmel és kisfiammal. Bízom benne, hogy az újságban történő változások mindenki örömére fognak szolgálni. Már a decemberi példányszám is 2000-re lett növelve. Mostantól minden család ingyen kapja meg Elek város közéleti lapját. Éppen ezért egyik fő célom, hogy az újság interaktív legyen. Várjuk az olvasók észrevételeit, hozzászólásait az adott témákhoz, illetve a várost és polgárait érintő felvetéseket, kérdéseket.
Másik fő célom a lakosság hiteles és színvonalas tájékoztatása. Továbbra is tudósítunk a város közéleti aktuális eseményeiről, az önkormányzat híreiről, a térséggel kapcsolatos jogszabályokról, pályázatokról, a város intézményeivel kapcsolatos (iskolák, könyvtárak, stb..) információkról. Helyet kapnak a kulturális hírek, rendezvénynaptár, anyakönyvi hírek, a helyi TV műsora, valamint hirdetések is. Szerkesztőségünk címe válto- zatlan: 5742 Elek, Gyulai út 2.
Kellemes karácsonyi ünnepeket és boldog új évet kívánok! 
Kristóf Kornél

Hírek a dr. Mester György Általános Iskolából
A Simonyi Zsigmond helyesírási verseny területi fordulóján az alábbi eredmények szülkettek: Nagy Eszter, 8a, IV. helyezés, Botás Eszter 5c., V. helyezés, Pluhár Dóra 5c., VI. helyezés, Váradi Beáta 7b., VI. helyezés.
Az országos német verseny helyi fordulója 7-8. osztályosok részére. I. helyezés Pinti Boglárka, II. helyezés Lajos Kitti, III. helyezés Trepák Annamária 7. osztályosok voltak. 8. osztály: I. Pluhár Gábor, II. Negy Eszter, III. Kecskés Andrea.
Német szépolvasási verseny győztesei: 3-4. osztály: I. Kárnyánczky Edina, II. Hegyi Barbara, III. Mikulás Martin. 5-6. osztály: I. Drágos Dzsenifer, II. Gémes Péter, III. Hurguly Brigitta. 7-8. osztály: I. Andrási Katalin, II. Kovács Teréz, III. Nagy Eszter.
A Varga Tamás Országos Matematikaverseny iskolai fordulóján az alábbi eredmények születtek: 7. osztály, I. Bellon Balázs, II. Szentgáli Zoltán és Váradi Beáta, III. Turóczy Judit. 8. osztály: I. Varga Renáta, II. Kecskés Andrea, III. Pluhár Gábor.
Gratulálunk a részvevőknek és a felkészítő tanároknak.
Lantos Mihályné

Főesperesi kinevezés
Nagy megtiszteltetés érte Boldvai Antal plébános urat, aki egy éve szolgál városunkban, hisz Gyulay Endre szeged-csanádi püspök 2004. október 21-től kezdődően kinevezte a békési főesperesség főesperesévé öt évre.
A békési főesperességhez a következő esperesi kerületek tartoznak: a szarvasi, a gyulai, az orosházi és a mezőkovácsházi, amihez Elek is tartozik.
A kinevezési levélben többek között az is szerepel, hogy mi a főesperes feladata, vagyis: Az esperesekkel való kapcsolattartás, az egyházi törvények betartatása, buzdítás, látogatások, paptársi szeret biztosítása, beszámolás a püspökségnek.
A főesperes joga pl. bérmálásnál a püspökfogadás a liturgiának megfelelően. A főesperes lila színű cingulust /deréköv/ és a szintén ilyen színű mucetumot /kis köpeny/ is viselhet.
Tudomásunk szerint Wagenhofer Ede /1911-97/ egykori eleki plébános töltött be ilyen magas egyházi méltóságot először /1976-tól/. Ezzel a mostani kinevezéssel is városunk jelentősége ismét megnövekedett, ami különösen örvendetes dolog.
Gratulálunk mi is Boldvai Antal főesperes úrnak, és azt kívánjuk, hogy még nagyon sokáig viselje ezt a tisztséget!
Rapajkó Tibor

Parkoló épül a rendelők előtt
Örömteli hír, hogy újabb fejlesztések, beruházások kezdődnek Városunkban. Az önkormányzat döntött arról, hogy hamarosan mintegy 1.200.000 Ft-os költségvetésből parkolókat épít a hősök utcai orvosi rendelőknél, ezzel is növelve a lakosság komfortérzetét. Több képviselő szerint is már igencsak időszerű végrehajtani ezt a beruházást, mert –különösen esős időben- „balkáni” állapotok uralkodnak a rendelők környezetében. Az építkezés várhatóan majd a zárt csapadékvíz-elvezető rendszer kiépítése után veszi kezdetét, akkor ugyanis betemethetőek lesznek az épületek előtt húzódó árkok.
K. F.

Véradás Eleken
2004. november 25-én 67 fő jelent meg önkéntes véradáson az Eleki Egészségházban. Ők azok, akik emberi együttérzésből, segítőkész- ségből kiválóan vizsgáztak.
60-szoros véradók: Brindás Jánosné, Bágy György 30- szoros véradónk Mokán Gáborné /Horányi Margit/
A véradás a Vöröskereszt szervezésében történik. A Vöröskereszt Helyi Szervezetének Titkára Tóth Lászlóné. Szívvel-lélekkel végzi munkáját már 20 éve. Valamennyiüknek gratulálunk kívánunk nagyon jó egészséget. A kitüntetéseket ünnepélyes keretek között vehették át a Gyulai Vöröskereszt Szervezetnél. A Véradó Állomás tájékoztatása alapján az ország vérhiányban szenved, ami egy súlyosabb balesetnél, vagy nagyobb műtétnél komoly gondot okozhat. Nálunk a megyében rendkívül jó a helyzet. A mi önkéntes véradóinkat soronkívül is berendelik.
Akik egészségi okok miatt nem adhatnak vért, azért a Vöröskereszt tagjai lehetnek. Valamennyi önkéntes véradónknak, titkárunknak köszönjük az áldozatos munkájukat. Kívánunk mindenkinek kellemes karácsonyi ünnepeket és boldog új esztendőt.
R.né. H.V.

Önkormányzati hírek
Elek Város Önkormányzata Képviselő-testülete 2004. november 29-én, 15 órától közmeghallgatást, majd 16 órától képviselő-testületi ülést tartott. A közmeghallgatáson – bár a hallgatóság népes volt – egy lakos kért szót. Érdeklődött, hogy a hivatalnál és az intézményeknél mikor valósítják meg az akadálymentesítést. A képviselő-testületi ülés a lejárt határidejű határozatok végrehajtásáról szóló beszámolóval kezdődött.
- a sportcsarnok belső átalakítási munkálatai elkészültek, egyéb járulékos munkálatok folyamatban vannak
- a szőlő soron lévő nyárfás kivágásának koordinálásával és értékesítésével megbízták az alpolgármestert
- az önkományzat és intézményeinél biztosítják a dolgozók részére a 9-10-11-12 hónapokra a 6%-os juttatást
- a Radványi György Középiskola részére a földbérleti szerződést – további ingyenes használattal – 2010. január 2-ig meghosszabbította
- a képviselő-testület támogatta az önkormányzathoz beadott gépvásárlási beadványt, megfelelő pályázati lehetőség esetén
- a polgármester úr tájékoztatást adott a határmenti települések polgár- mestereinek találkozójáról, melyen 40 település polgármestere vett részt
- kérdés hangzott el az orvosi rendelő előtti parkoló kiépítésének helyzetéről
- a 26 lakásos ház garanciális felülvizsgálatáról
- a nyárfaerdő újratelepítéséről
- a Motto Mark Bt által beadott pályázat ügyében
Első napirendként a településrendezési terv szerepelt. A képviselőket az érdekelte, hogy mennyire kell komolyan venni a településrendezési tervet. Mit kellett figyelembe venni. A helyi védettségű épületek milyen kötelezettséget jelentenek. A válaszból kiderült, hogy a települérendezési tervet nagyon komolyan kell venni, azt módosítani csak a szakmai fórumok által lehet, hiszen velük kell véleményeztetni, egyeztetni a módosítási elképzeléseket. A megyei és országos rendezési tervet is figyelembe kell venni, a települési rendezési terv elkészítésekor, tehát alá-fölé rendeltségi viszonyban van. A helyi védettségű épületekkel kapcsolatban elmondták, hogy nem csak az épületet, hanem a környezetét is meg kell őrizni. A képviselők összeségében úgy fogalmaztak, ha a leírtak megvalósulnak, akkor Elek városa egy igen szép kisvárossá alakulhat.
Második napirendként az Eleki Víz- és Csatornamű Üzemeltető Kft. 2005. évi üzleti terve szerepelt. A képviselő-testület elfogadta az előterjesztést. Az ivóvíz díját az alábbiakban állapították meg: alapdíj 244 Ft/hó, lakossági 5 m3 alatt: 127 Ft/m3, 5 m3 fölött 150 Ft/m3, önkormányzat, vállalatok, intézmények 5 m3 alatt 127 Ft/m3, 5 m3 felett 167 Ft/m3. A szenny- vízkezelés és tisztítás díja, lakossági: 127 Ft/m3, önkormányzat és vállalatzok, intézmények 173 Ft/m3, szenny- vízszippantás 327 Ft/m3, alapdíj 115 Ft.
A kábeltelevízió előfizetési díja 1998 Ft/hó. Internetszolgáltatásának díja 6360 Ft/hó. A szemétszállítás 664 Ft/hó, a ren- delkezésreállási díj 322 Ft/hó, ürítési díj 342 Ft/hó. A plusz szemét elszállítására lehet vásárolni szemetes zsákot (160 Ft/db áron), mely tartalmazza a zsák és az ürítési díjat is.
A következő napirend az egyesületek támogatásáról szólt. a Nyugdíjasok Egyesületének beszámolóját a testület elfogadta, az ellátási szerződést 2007. 12. 31-ig meghosszabbította. Az Eleki Nyugdíjasok Egyesülete éa a Gyulai Városi Szociális Szolgálat között egy együttműködési megállapodás köttetett, melyben a szolgálat hozzájárulását adja ahhoz, hogy a pályázaton megnyert 7 db jelzőrendszeres készülék a Gyulai Napsugár Idősek Otthona rendszeréhez kerüljön csatlakoztatásra. A sikeres pályázat útján a Nemzeti Felnőttképzési Intézet támogatásával 30 fő nyugdíjas informatikai képzése valósult meg. A egyesület részt vett a Békés Megyei Nők Munakerőpiaci Helyezetének Javítása elnevezésű PHARE programban is, ahol 8 eleki hölgy vett részt az időskorúak házigondozása éa ápolása elnevezésű tanfolyamon.
A testület megtárgyalta az Eleki Labdarúgó Sportegyesület munkáját, szakmai beszámolóját. A testület határozatban rögzítette, amennyiben a megyei II. osztályból is kiesik a csapat a megítélt támogatás 50%-át kaphatják csak meg.
Felvetődött annak a kérdése is, hogy hány egyesület működik a városban, kinek a kötelessége ezt nyilvántartani. A válaszból megtudhattuk, hogy 38 egyesület van bejegyezve, de hogy hány működik, azt nem tudják.
Határoztak az önkományzat 2004. évi költségvetéséről szóló 4/2004 (III.1.) KT sz. rendelet módosításáról, majd értékelték a 2004. évi költségvetés végrehajtásáról szóló beszámolót. Az előterjesztést kiegészítette a Pénzügyi Településfej- lesztési- és Vállalkozói Bizottság 78-as számú határozata. A 2005. évi költség- vetési koncepció tárgyalásánál felmerülő problémák: az Országgyűlés még nem fo- gadta el a törvényt, legalább 2000 módosító javaslat vár megtárgyalásra, nincsenek pontos számok, amikkel dolgozni tudnának.
Egyebek, bejelentések: A Napközi- otthonos Konyha kérelmét, a nyersanyag- norma módosításához a képviselő-testület elfogadta (reggeli 60 Ft, tízórai 55 Ft, uzsonna 55 Ft, ebéd 175 Ft, vacsora 120 Ft, vendégebéd 342 Ft).
A Román Tannyelvű Általános Iskola igazgatói pályázatának helyzetéről adott tájékoztatást a polgármester. Mivel jelentkező nem volt új pályázat kiírására kerül sor.
A képviselő-testület megbízta a Békés Mérnök Tervező Szolgáltató Beruházás és Vállalkozásszsrevző Kft-t, hogy az Elek Semmelweis u. 14. szám alatti 150 fős étterem műszaki tervdokumentációit készítse el.
A haszonbérleti díjakat továbbra is 2 Ft/m2 összegben állapították meg. A 2005-ös évben a telekárak mértékét az alábbiakban állapították meg: Vasút sortól délre eső terület 252 Ft/m2, Rákóczi úti osztásnál 562 Ft/m2, Kölcsey úton 390 Ft/m2, Leiningen és Bólyai úton 390 Ft/m2. Zártkert eladás 37 Ft/m2, Újtelepen a Pöltenberg úttól északra és a Mátyás király utcától délre eső terület 390 Ft/m6. A bérlakások bérleti díjában is döntött a testület.
A Sportfaház Büfé üzelemtetésére továbbra is megbízta az eddigi bérlőt. Az egység felújításához feltétlenül szükséges 1 millió forint anyagköltséget a munkálatokat a részben önálló Városüzemeltetési és Karbantartó Szolgálat fogja elvégezni. Az eddigi bérleti díjat 6%-kal megemelték.
Lantos Mihályné

Általános iskolai sportesemények
2004 decemberétől az Eleki Krónikában a helyi sporteseményekről e sorok írója fog beszámolni, a tudósítások megírásakor pedig főképpen Hoffmann Ferenc általános iskolai tanár és a helyi DSE elnökének adatközléseire fog támaszkodni, amit most meg is köszön.
Az egyik jelentősebb novemberi általános iskolai sportversenyt 22-én tartották, hisz ekkor volt a magasugró háziverseny, ahol az alábbi eredmények születtek: 5. osztályosok: I. Gál Klaudia /5.c./, II. Nagy Enikő /5.b./, III. Géczi Zsóka /5.a./, 6. osztályosok: I. Festő Diána /6.c./, Forgács Kitti 6.b.,II. Radnóti Enikő /6.c./, Újházi Tünde /6.b./, III. Durkó Anita /6.a./, 7. osztályosok: I. Pinti Boglárka /7.a./, II. Somlyai Szilvia /7.a./, 8. osztályosok: I. Kovács Zita II. Nedró Anita /8.c./, Varga Renáta /8.a./, III: Balogh Aphrodite /8.b./.
Decemberben pedig, pontosabban 7-én rendezik meg a Mikulás-kupát az 5-8. osztályosok számára. Ezen a rendezvényen az elekiek mellett a lökösházi és a kétegyházi diákok is részt fognak venni.
Az idén is megkezdődött a Vigyikán János Teremlabdarúgó-bajnokság, immáron ötödik alkalommal. A tornáról többek között a következőket mondta el Hoffmann Ferenc: A tornának az a célja, hogy a téli idényben játéklehetőséget biztosítsanak a kispályás csapatok számára. A nevezési díj 25.000 forint. A játékos létszám mérkőzésenként 5+1, de minimálisan kezdéskor 4 mezőnyjátékos és egy kapus. A győzelemért 3, a döntetlenért 1 pont jár. Az idén a következő 14 csapat küzd a kupáért: 1. Reggeli Hatos /Elek/-Kovács Gábor csapatvezető,. 2. FC Border Guard /Lökösháza/-Blidár Csaba, 3. Agroker /Elek/-Krisán József, 4. Másnaposak /Elek/-Elekes László, 5. Bigi Boy Junior /Elek/-Kopács Zsolt, 6. Eleki Vadász /Elek/-Bajkán László, 7. Bigi Boy /Elek/-Popucza Attila, 8. Unisex /Elek-Békéscsaba/-Nagy Ferenc/, 9. Tölgyfa Söröző /Elek/-Mikulás Mihály, 10. DSE /Elek/-Hoffmann Ferenc, 11. Ficam /Gyula/-Szabó Bálint, 12. Víztársulat /Elek-Gyula/-Nagy P. Ferenc, 13. Lökösháza Ifi /Lökösháza/-Varga István, 14. Ez+Az /Gyula/-Pugymer István.
I. forduló: Reggeli Hatos – Ez+Az 5-5, FC Border Guard – Lökösháza Ifi 13-1, Agroker – Víztársulat 5-1, Másnaposak – Fi- cam 6-6, Bigi Boy Junior – DSE 1-7, Eleki Vadász – Tölgyfa Sörö- ző 0-6, Bigi Boy – Unisex 0-3. II. forduló: Unisex – Eleki Vadász 5-2, Tölgyfa Söröző – Bigi Boy Junior 16-2, DSE – Másnaposak 0-3, Ficam – Agroker 8-0, Víztársulat – FC Border Guard 0-5, Lökösháza Ifi – Reggeli Hatos 2-8, Ez+Az – Bigi Boy 1-5.
A bajnoki táblázat állásaa II. fordulót követően:
1. FC Border Guard	6 pont	18-1
2. Tölgyfa Söröző	6 pont	22-2
3. Unisex	6 pont	 8-2
4. Reggeli Hatos	 4 pont	13-7
5. Másnaposak	4 pont	 9-6
6. Ficam	4 pont	14-6
7. DSE	3 pont	7-4
8. Bigi Boy	3 pont	 5-4
9. Agroker	3 pont	5-9
10. Ez+Az	1 pont	6-10
11. Eleki Vadász	 0 pont	2-11
12. Víztársulat	 0 pont	1-10
13. Lökösháza Ifi	0 pont	 3-21
14. Bigi Boy Junior	0 pont	3-23
Góllista: 7 gólos: Ecker Attila (Tölgyfa Söröző), 5 gólosok: Bloch Tamás (Másnaposak), Botás Attila (FC Border Guard), Démusz Zsolt (Ficam), Papp József (Tölgyfa Söröző), Parázs László (Fc Border Guard), Szűcs Zsolt (Reggeli Hatos), Tereszán Norbert (Reggeli Hatos).
Rapajkó Tibor

Népszavazás Eleken
Az Országos Választási Bizottság hivatalos végered- ményt hírdetett, miután az összes leadott szavazatot összesítették. A leadott szavazatok 100%-át feldolgozták, ebből kiderült, hogy a kettős állampolgárság kérdésére 1.521.143 igen, és 1.428.766 nem szavazat érkezett, 61.093-at érvény- telennek találtak. A kórházpri- vatizációra 1.922.765-en szavaztak igennel, míg 1.034.578-an nemmel, itt 53.629 érvénytelen szavazat volt. A végleges adatok szerint a december 5-i népszavazáson összesen 3.017.738 szavazó jelent meg, és 3.010.972 érvényes szavazólapot adott le. Az eleki választáson a választásra jogosultak 27,03%-a jelent meg. A gyér részvételt már a reggeli órákban lehetet prognosztizálni, mivel volt olyan szavazókör, ahol reggel 7 óráig csupán 1 fő jelent meg, hogy szavazatát leadja. A kettős állampolgárság ügyében igennel voksolt a szavazók 12,33%-a, nemmel 13,78%. A kórház privatizációjával kapcsolatban igen 18,62%, nemmel szavazott a választók 7,74%-a. A városban a nap folyamán semmiféle rendbontásra, atrocitásra nem került sor. A szavazatok összeszámlálásai megfelelő körülmények között történtek.
Lantos Mihályné

Az Eleki Általános Iskola Sportegyesülete
köszönetet mond mindazoknak, akik személyi jövedelemadójuk 1%-ának felajánlásával támogatták az egyesület működését. A felajánlott 65.337.- Ft-ot sportszerek vásárlására fordítottuk.
Adószámunk: 19062389-1-04, számlaszámunk: 11733113-20007126.

Szlovák Nap Eleken
A többnemzetiségű, nagymúltú Eleken 2002-ben létrejött a Szlovák Kisebbségi Önkormányzat is, így ma már 4 kisebbségi önkormányzat tevékenykedik, működik a kisvárosban. A fiatal múlttal rendelkező szlovák képviselő testület első alkalommal rendezte meg a „Szlovák Napot”. A kétnyelvű meghívó színes programmal hívta, várta az eleki és a vidéki szlovákságot és a velük szimpatizálókat. Volt ezen a napon disznóölés; gasztronómiai előadás; az irodalombarátok is találkoztak egy országszerte híres íróval; a népi táncot kedvelőket a helyi és egy vendégegyüttes táncai kápráztatták el; végül minden kedves vendég megkóstolhatta a jellegzetes ízek szerint elkészített szlovák disznótorost. Nézzük, hogyan is zajlottak le ezek az események? Korán, hajnali ötkor disznósivítás ébresztette a Széchenyi utca lakóit, innen szállították el a majdnem kétmázsás jószágot a Művelődési Központba, ahol az ügyes böllérkezek és szorgos asszonyok hozzáfogtak a feldolgozáshoz. A disznóölés érdekessége volt, hogy hagyományos perzselővel végezték az első munkálatokat.
Dr. Kuruczné Czvalinga Judit elnökasszony üdvözölte a vendégeket, név szerint köszöntötte a hivatalos delegáció tagjait. Azután átadta a szót Ocsovszki Ildikó népművelőnek, aki a gasztronómiai előadása keretében beszélt a téli ünnepkörök szlovák hagyományos ételeiről. Azért, hogy az irodalomkedvelők is élményhez jussanak az író-olvasó találkozó is szervesen beilleszkedett a nap rendezvényeibe. Korunk egyik legjelesebb írójával, Závada Pállal ismerkedtek meg az érdeklődők. A tótkomlósi születésű vendég „A Jadviga párnája” című nagysikerű könyvével „robbant” be a magyar irodalomba. Ebből a regényéből nagysikerű film is készült, mely több díjat nyert. A helyi művészeti csoportokat a „Pacsirták” és az „Elek” táncegyüttesek alkották. A Tálentum Alapfokú Művészetoktatási Intézmény eleki tagozatában táncot tanuló gyerekeket Gál László és Gera Krisztina készítette fel. Műsorukban Somogyi táncok; szlovák karikázó; Eleki táncok; és Kalotaszegi táncok szerepeltek. A helyieken kívül egy vendégegyüttes is szórakoztatta a nagyérdeműt, a Csaba Kamaratáncegyüttes (Békéscsabáról).
Egy kis lelkes csapat, az Eleki Szlovák Citeracsoport első alkalommal mutatkozott be. Szlovák és magyar népdalcsokrot adtak elő, betanítójuk Bojt György vezetésével. őket is nagy tapsvihar köszöntötte. A fergeteges ünnepi műsor lassan véget ért, és ezután következett az est fénypontja: a disznótoros vacsora - szlovák módra. A szorgos asszonyok, akik egész nap segítettek, tartalékoltak annyi erőt még, hogy a vacsorát feltálalják. Dr. Kuruczné Czvalinga Judit záró szavaiban köszönetét fejezte ki a nap segítőinek: először is a képviselő társainak, a Városi Könyvtár dolgozóinak, a bölléreknek, a főzésnél és a felszolgálásnál segítséget nyújtó asszonyoknak, valamint a Reibel Mihály Művelődési Központ dolgozóinak. Azt is bejelentette, hogy a rendezvényből - a jövőben - hagyományt kívánnak teremteni. Tájékoztatta a résztvevőket arról is, hogy a Szegedi Körzeti Stúdió felvételét a napról 2005. január 3-án az MTV csatornáján 13.25 órakor meglehet majd nézni
Nádor Mária

Romániai vendégek Eleken
2004. december hó 13-án a romániai Faget városból mintegy 40 fős kulturális küldöttség érkezett városunkba. A küldöttséget Joan Oltean, Faget város kulturális igazgatója vezette. A küldöttség először a Radványi György Középiskolába látogatott, ahol Zámbó András igazgató úr fogadta a vendégeket. A kulturális küldöttség (zenészek, táncosok, énekesek) egy rövid előadásban mutatták be a közelgő karácsonyi ünnepekhez kapcsolódó műsorukat, ezt követően pedig a vendéglátók is egy rövid műsort adtak. Innen gyalog, táncolva, énekelve, zeneszóval a küldöttség az Eleki Román Kisebbségi Önkormányzat székháza előtt adott elő egy rövid kulturális műsort. Itt Szabó Péter és Rocskár Jánosné fogadták a vendégeket, majd a nemzetközi mikulás (Bágy György) kellemes meglepetésként minden vendégnek egy-egy kis csomagot adott át. Ezután a Művelődési Központba mentek a vendégek. Itt először is Joan Oltean úr, a vendégek nevében köszönte meg a szivélyes vendéglátást. Személyes üdvözletét és jókívánságait fejezte ki Dorel Covaci, Faget város polgármestere nevében is, majd Pluhár László, városunk polgármestere is köszöntötte a vendégeket.
Ezután a vendégek egy kulturális műsort adtak elő, a most már közel 100 fő tiszteletére. A jóízű vacsora elfogyasztása után helyiek és vendégek is táncra perdültek. Az egész rendezvény házigazdája dr. Szelezsán János, a helyi román kisebbségi önkormányzat elnöke volt, valamint Kozma János, a Radványi György Középiskola tanára, aki a főtolmács szerepét is ellátta. Jelen volt a rendezvényen dr. Heim Lajosné alpolgármester, valamint Pelle László képviselő, a kulturális bizottság elnöke. A rendezvény a barátság jegyében telt el, mindkét fél kellemes karácsonyi ünnepeket és boldog új esztendőt kívánt mindkét város lakóinak. Az eseményen felvételeket készített a városi televízió.
Hotya Péter